b'\n_START_ARTICLE_\nLogan Lerman\n_START_SECTION_\nEl\xc3\xa4m\xc3\xa4 ja ura\n_START_PARAGRAPH_\nLerman syntyi Beverly Hillsiss\xc3\xa4, Kaliforniassa Larry Lermanille ja Lisa Goldmanille, joka on nyky\xc3\xa4\xc3\xa4n h\xc3\xa4nen managerinsa. H\xc3\xa4nell\xc3\xa4 on kaksi sisarusta, Lindsey ja Lucas. Uskonnoltaan Lerman on juutalainen._NEWLINE_Lerman on esiintynyt vuodesta 2000 l\xc3\xa4htien lukuisissa elokuvissa, kuten Patriot (2000), John Grishamin maalattu talo (2003), Perhosvaikutus (2004), Huuhkajat (2006), Numero 23 (2007), Klo 15:10 l\xc3\xa4ht\xc3\xb6 Yumaan (2007), Meet Bill (2008), Gamer (2009), Tule omakseni (2009), Kolme muskettisoturia (2011), El\xc3\xa4m\xc3\xa4ni sein\xc3\xa4ruusuna (2012), Noah  ja Fury (2014)._NEWLINE_Vuonna 2010 ensi-iltansa saaneessa fantasiaelokuvassa Percy Jackson: Salamavaras Lerman p\xc3\xa4\xc3\xa4si ensimm\xc3\xa4ist\xc3\xa4 kertaa esiintym\xc3\xa4\xc3\xa4n p\xc3\xa4\xc3\xa4roolissa._NEWLINE_Lerman on saanut uransa aikana kolme Young Artist -palkintoa.\n_START_SECTION_\nYksityisel\xc3\xa4m\xc3\xa4\n_START_PARAGRAPH_\nLerman tutustui sarjassa Jack & Bobby n\xc3\xa4yttelij\xc3\xa4toveriinsa Dean Collinsiin, jonka kanssa h\xc3\xa4n on pysynyt yst\xc3\xa4vin\xc3\xa4. He tekiv\xc3\xa4t vuosina 2006\xe2\x80\x932007 yhdess\xc3\xa4 YouTubeen lyhytelokuvia nimell\xc3\xa4 \xe2\x80\x9dmonkeynuts1069\xe2\x80\x9d, ja soittavat yhtyeess\xc3\xa4 nimelt\xc3\xa4 Indigo muusikko Daniel Pashmanin kanssa. Lerman soittaa muun muassa pianoa ja kitaraa.'